# КРАТКА ХАРАКТЕРИСТИКА НА ПРОДУКТА

# 1.ИМЕ НА ЛЕКАРСТВЕНИЯ ПРОДУКТ

Адвантан 0,1 % крем

Advantan 0.1 % cream

# 2. КАЧЕСТВЕН И КОЛИЧЕСТВЕН СЪСТАВ

1 g Адвантан крем съдържа 1 mg (0,1%) метилпреднизолонов ацепонат *(methylprednisolone aceponate).*

Помощни вещества с известно действие: цетостеарилов алкохол, бутилхидрокситолуен.

# 3. ЛЕКАРСТВЕНА ФОРМА

Крем (масло във водна емулсия, бял до жълетникав непрозрачен крем)

# 4. КЛИНИЧНИ ДАННИ

## 4.1. Терапевтични показания

Ендогенна екзема (атопичен дерматит, невродермит), контактна екзема, дегенеративна екзема, дисхидротична екзема, нумуларна екзема, некласифицирана екзема, екзема при деца.

## 4.2. Дозировка и начин на приложение

### Дозировка

По принцип продължителността на употреба не трябва да надвишава 12 седмици при възрастни. Ако кожата изсъхва прекомерно при продължителна употреба на Адвантан крем, трябва да се премине към някоя от формите с по-високо мастно съдържание (Адвантан маз)

*Педиатрична популация*

Безопасността на Адвантан крем при деца на възраст под 4 месеца не е установена.

Не е необходима корекция на дозата, когато Адвантан крем се прилага при деца. По принцип продължителността на употреба не трябва да надвишава 4 седмици при деца.

### Начин на приложение

Адвантан крем се използва локално като се нанася веднъж дневно на тънък слой върху засегнатите области и се втрива леко.

## 4.3. Противопоказания

Свръхчувствителност към активното вещество или към някое от помощните вещества, изброени в точка 6.1.

Метилпреднизолонов ацепонат не трябва да се прилага в случаи на туберкулозни или сифилистични процеси в областта, която ще се третира; вирусни заболявания (напр. херпес или варицела), розацеа, периорален дерматит, язви, акне вулгарис, атрофични кожни заболявания и постваксинални кожни реакции в зоната на третиране.

Бактериални и гъбични заболявания на кожата, вж, точка 4.4.

## 4.4. Специални предупреждения и предпазни мерки при употреба

Глюкокортикоидите трябва да се използват само във възможно най-ниска доза, особено при деца, и само толкова дълго, колкото е абсолютно необходимо за постигане и поддържане на желания терапевтичен ефект.

При кожни заболявания, придружени с бактериални и/или гъбични инфекции, трябва да се прилага и допълнително специфично лечение.

Локални инфекции на кожата могат да се усилят при локално лечение с глюкокортикоиди.

Ако при продължителна употреба на Адвантан крем кожата изсъхва прекомерно, трябва да се премине към някоя от формите с по-високо мастно съдържание (Адвантан маз).

При прилагане на Адвантан крем трябва да се избягва контакт с очите, дълбоки отворени рани и лигавици.

Продължителното приложение на локални кортикостероиди върху обширни области от тялото и особено при оклузия, значително увеличава риска от нежелани лекарствени реакции. Лечението под оклузивни условия трябва да се избягва, освен ако не е указано. Имайте предвид, че пелените, както и интертригиналните области, могат да представляват оклузивни условия.

При лечение на големи участъци от кожата, продължителността на лечението трябва да е възможно най-кратка, като възможността за абсорбция или системен ефект не може напълно да се изключи.

Както и при всички други глюкокортикоиди, непрофесионалната употреба може да маскира клиничната симптоматика.

Както е известно от системното приложение на кортикоиди, може да се развие глаукома при употреба на локални кортикоиди (напр. при големи дози или прилагане за продължителен период, оклузивни превръзки или при приложение върху кожата около очите).

Зрителни смущения:

При системно и локално приложение на кортикостероиди са възможни съобщения за зрителни смущения. Ако при пациент са налице симптоми като замъглено зрение или други зрителни смущения, пациентът трябва да бъде насочен за консултация с офталмолог за оценка на възможните причини, които могат да включват катаракта, глаукома или редки заболявания като централна серозна хориоретинопатия (ЦСХ), за които се съобщава след системно и локално използване на кортикостероиди.

Две от помощните вещества на Адвантан 0.1% крем (цетостеарилов алкохол и бутилхидрокситолуен) могат да причинят локални кожни реакции (напр. контактен дерматит). Бутилхидрокситолуен може също да причини и дразнене на очите и лигавичните мембрани.

Помощното вещество (твърди мазнини) в Адвантан крем може да намали ефективността на латексови контрацептиви, като презервативи и диафрагми.

Това лекарство съдържа 1.0 g бензилов алкохол във всеки 100 g. Бензиловоят алкохол може да причини алергични реакции, както и леко локално дразнене.

Педиатрична популация

Адвантан крем не трябва да се прилага при оклузивни условия. Имайте предвид, че пелените могат да създадат оклузивни условия.

Внимателна оценка на съотношението полза / риск е необходима в случай на употреба при деца на възраст между 4 месеца и 3 години.

## 4.5. Взаимодействие с други лекарствени продукти и други форми на взаимодействие

Досега не са известни.

## 4.6. Фертилитет, бременност и кърмене

### Фертилитет

Няма налична информация за влиянието на метилпреднизолонов ацепонат върху фертилитета.

### Бременност

Няма достатъчно данни от употребата на Адвантан крем при бременни жени.

Проучвания върху животни с метилпреднизолонов ацепонат показват ембриотоксичен и/или тератогенен ефект при дози, надвишаващи терапевтичната (вж. точка 5.3 Предклинични данни за безопасност).

Редица епидемиологични проучвания предполагат, че би могло да се наблюдава увеличен риск от орални цепки при новородени на майки, които са били третирани със системни глюкокортикостероиди през първия триместър на бременността. Клиничното показание за лечение с Адвантан крем трябва внимателно да се преразгледа и да се оцени съотношението полза/риск при бременни жени.

По принцип, използването на локални препарати, съдържащи кортикоиди следва да се избягва през първите три месеца на бременността. Особено третирането на големи участъци, продължително приложение или оклузивни превръзки следва да се избягват по време на бременност и кърмене.

### Кърмене

При плъхове метилпреднизолонов ацепонат практически не преминава у новородените с кърмата. Докладвано е, че системно прилаганите кортикостероиди преминават в човешката кърма, но не е известно дали метилпреднизолонов ацепонат се секретира в човешката кърма. Не е известно дали локално приложения Адвантан крем може да доведе до системна абсорбция на метилпреднизолона

ацепонат до установими количества в човешката кърма. Следователно трябва да се подходи с внимание,когато Адвантан крем се прилага на кърмещи жени.

При майки, които кърмят, не трябва да бъде третирана областта на гърдите. Третирането на големи участъци, продължително приложение или оклузивни превръзки следва да се избягват по време на кърмене (вж. точка 4.4).

## 4.7. Ефекти върху способността за шофиране и работа с машини

Адвантан крем не повлиява или повлиява пренебрежимо способността на шофиране и работа с машини.

## 4.8. Нежелани лекарствени реакции

В клинични проучвания с Адвантан крем, най-често наблюдаваните нежелани реакции включват парене и сърбеж на мястото на приложение.

Честотата на нежеланите реакции, наблюдавани в клинични проучвания и представени в таблицата по-долу, са определени според конвенцията за честота на MedDRA: много чести (>1/10); чести (>1/100 до <1/10); нечести (>1/1,000 до <1/100), редки (>1/10,000 до <1/1,000); много редки (<1/10,000), с неизвестна честота (не може да бъде направена оценка от наличните данни). MedDRA версия 12.0 е използвана за описание на реакциите, техните синоними и свързани състояния.

|  |  |  |  |  |
| --- | --- | --- | --- | --- |
| **Системно- органни класове** | **чести** | **нечести** | **редки** | **с неизвестна честота\*** |
| **Нарушения на очите** |  |  |  | замъглено зрение(вж. също точка 4.4) |
| **Инфекции и инфестации** |  |  | гъбична кожна инфекция |  |
| **Общи нарушения и ефекти на мястото на приложение** | парене на мястото на приложение, сърбеж на мястото на приложение | сухота на кожата на мястото наприложение, еритема на мястото наприложение, мехури на мястото наприложение, фоликулит на мястото на приложение, обрив на мястото наприложение, парестезия на мястото на приложение | целулит на мястото на приложение, оток на мястото на приложение, дразнене на мястото на приложение | хипертрихоза |
| **Нарушения на имунната** |  | свръхчувствителност към лекарството |  |  |
| **Нарушения на кожата и подкожната тъкан** |  |  | пиодермия, кожни фисури,телеангиектазия, атрофия на кожата, акне | кожни стрии,периоралендерматит, депигментация на кожата, алергични кожни реакции |

\* Потенциални нежелани лекарствени реакции, които не са наблюдавани в клинични проучвания.

Системни нежелани реакции, поради абсорбция, могат да се проявят когато се използват продукти за локално приложение, съдържащи кортикоиди.

Съобщаване на подозирани нежелани реакции

Съобщаването на подозирани нежелани реакции след разрешаване за употреба на лекарствения продукт е важно. Това позволява да продължи наблюдението на съотношението полза/риск за лекарствения продукт. От медицинските специалисти се изисква да съобщават всяка подозирана нежелана реакция чрез Изпълнителна агенция по лекарствата

ул. „Дамян Груев” № 8

1303 София

тел.: +359 2 8903417

уебсайт: [www.bda.bg](http://www.bda.bg)

## 4.9. Предозиране

Резултатите от клинични проучвания за остра токсичност с метилпреднизолонов ацепонат не показват наличие на риск от остра интоксикация при еднократно кожно приложение на свръхдоза (приложение върху обширна зона при състояния, благоприятстващи абсорбция) или случайно перорално поглъщане.

# 5. ФАРМАКОЛОГИЧНИ СВОЙСТВА

## 5.1. Фармакодинамични свойства

Фармакотерапевтична група: кортикостероиди, мощни (група III), АТС код: D07AC14.

Механизъм на действие

След локално приложение Адвантан крем потиска възпалителните и алергични кожни реакции, както и реакциите свързани с хиперпролиферация, което води до намаляване на обективните симптоми (еритем, едем, секреция), както и на субективните оплаквания (сърбеж, парене, болка).

Известно е, че метилпреднизолонов ацепонат се свързва с вътреклетъчните глюкороктикоидни рецептори, и това се отнася особено за основния му метаболит 6-α- метилпреднизолон -17-пропионат, който се формира след разцепването на естера в кожата.

Стероидно-рецепторния комплекс се свързва с определени области на ДНК, като с това задейства серия биологични ефекти.

Образуването на стероидно-рецепторен комплекс предизвиква синтезиране на макрокортин.

Макрокортин инхибира освобождаването на арахидонова киселина и по този начин и образуване на медиатори на възпалението като простагландини и левкотриени.

Имуносупресивното действие на глюкокортикоидите може да се обясни с инхибиране синтеза на цитокини и с антимитотичен ефект, който досега не е изяснен добре.

Съдосвиващото действие на глюкокортикоидите се осъществява чрез инхибирането на синтеза на съдо- разширязащите простагландини или потенцирането на съдосвиващия ефект на адреналина.

## 5.2. Фармакокинетични свойства

### Абсорбция

Метилпреднизолонов ацепонат (МРА) се получава от формулираната основа. Концентрацията в роговия слой и живата кожа намалява отвън навътре.

Метилпреднизолонов ацепонат се хидролизира в епидермиса и дермата до основния си метаболит 6 -а- метилпреднизолон -17- пропионат, който се свързва по-здраво с кортикоидния рецептор, отколкото основния продукт, което е показател за биоактивиране в кожата. Степента и размера на перкутанната абсорбция на локален кортикоид зависи от редица фактори: химическа структура на съединението, състав на носещата съставка (вехикулум), концентрация на съединението във вехикулума, условия на контакт (третиран участък, продължителност на контакта, открит или с оклузия участък) и състоянието на кожата (вид и тежест на кожното заболяване, анатомична зона и др.).

Перкутанната абсорбция на метилпреднизолонов ацепонат под формата на крем е изследвана при здрави доброволци. При оклузивни условия дневното приложение на 2 х 20 g Адвантан крем за 8 дни води до средна перкутанна абсорбция от около 3 % , съответстваща на системно натоварване с кортикоид от около 20 μg/kg/дневно. Перкутанната абсорбция на метилпреднизолонов ацепонат през кожа, предваритено увредена чрез премахване на роговичния слой, е значително по-висока (13-27 % от дозата).

### Биотрансформация

След като достигне в системната циркулация, първичният продукт от хидролизата на метилпреднизолонов ацепонат, 6-α- метилпреднизолон -17- пропионат се конюгира бързо с глюкуронова киселина, в резултат на което се инактивира.

### Елиминиране

Метаболитите на МРА (основен метаболит 6-α- метилпреднизолон -17- пропионат -21- глюкоронид) се елиминират основно чрез бъбреците с полуживот около 16 часа. След интравенозно приложение екскрецията чрез урината и фекалиите е пълна след 7 дни. В организма не се акумулира нито лекарственото вещество, нито метаболитите му.

## 5.3. Предклинични данни за безопасност

Системните проучвания за поносимост след продължителна употреба на метилпреднизолонов ацепонат, прилаган подкожно и кожно, показват действие като при всички глюкокортикоиди. От тези резултати следва че при терапевтична употреба на Адвантан крем не се очакват нежелани лекарствени реакции, различни от типичните за глюкокортикоиди, дори при екстремни условия като приложение върху широка кожна повърхност и/или оклузия.

Проучвания за ембриотоксичност с Адвантан крем показват резултати типични за глюкокортикоиди, напр. ембриолетални и/или тератогенни ефекти са предизвикани в подходяща система за изпитване.

Имайки предвид това е необходимо особено внимание при предписване на Адвантан крем на бременни.Резултатите от епидемиологичните проучвания са обобщени в раздел „4.6 Бременност и кърмене".

Изследванията ин витро върху бактериални клетки и клетки от бозайници за откриване на генни мутации и изследванията ин витро и ин виво за откриване на хромозомни и генни мутации не показват генотоксичен потенциал на метилпреднизолонов ацепонат.

Не са провеждани специфични изследвания за туморогенния потенциал на метилпреднизолонов ацепонат. Познанията за структурата, механизма на фармакологичните ефекти и резултатите от системните изследвания за поносимост при продължителна употреба не показват повишен риск от поява на тумор.

Тъй като при спазване на препоръчаната доза при кожно приложение Адвантан крем няма системен имуносупресивен ефект, не се очаква влияние върху появата на тумори.

Проучванията върху локалната поносимост на метилпреднизолонов ацепонат и формите на Адвантан върху кожа и лигавици не показват нещо друго освен локални нежелани реакции, характерни за глюкокортикоидите.

Метилпреднизолонов ацепонат не показва сенсибилизиращ ефект върху кожа на морски свинчета.

# 7. ПРИТЕЖАТЕЛ НА РАЗРЕШЕНИЕТО ЗА УПОТРЕБА

LEO Pharma A/S

Industriparken 55

DK-2750 Ballerup

Дания

# 8. НОМЕР НА РАЗРЕШЕНИЕТО ЗА УПОТРЕБА

Регистрационен номер: 20010606

# 9. ДАТА НА ПЪРВО РАЗРЕШАВАНЕ/ПОДНОВЯВАНЕ НА РАЗРЕШЕНИЕТО ЗА УПОТРЕБА

Дата на първо разрешаване: 14.06.2001

Дата на последно подновяване: 15.12.2011

# 10. ДАТА НА АКТУАЛИЗИРАНЕ НА ТЕКСТА

11/2019